N Á R O D N Á R A D A S L O V E N S K E J R E P U B L I K Y

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**IX. volebné obdobie**

Číslo: CRD-628/2024

**210a**

**Správa**

**Výboru Národnej rady Slovenskej republiky pre kultúru a médiá o prerokovaní Správy o stave vysielania v Slovenskej republike a o činnosti Rady pre mediálne služby za rok 2023 (tlač 210a) vo výbore**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Správu o stave vysielania v Slovenskej republike a o činnosti Rady pre mediálne služby za rok 2023 pridelil predseda Národnej rady Slovenskej republiky svojím rozhodnutím č. 266 z 5. apríla 2024 na prerokovanie

**Výboru Národnej rady Slovenskej republiky pre kultúru a médiá.**

Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady Slovenskej republiky.

Výbor Národnej rady Slovenskej republiky prerokoval Správu o stave vysielania v Slovenskej republike a o činnosti Rady pre mediálne služby za rok 2023 (tlač 210) a odporučil ju Národnej rade Slovenskej republiky uznesením č. 14 zo 16. apríla 2024  **schváliť.**

Gestorský výbor **odporúča** Národnej rade Slovenskej republiky

**1) schváliť**

Správu o stave vysielania v Slovenskej republike a o činnosti Rady pre mediálne služby za rok 2023

**2) vysloviť súhlas,** aby

predsedníčka Rady pre mediálne služby Marta Danielová správu uviedla a mohla vystúpiť v rozprave na schôdzi Národnej rady Slovenskej republiky podľa § 26 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov.

Súčasne výbor určil poslankyňu **Zoru Jaurovú** za spravodajkyňu výboru a poveril ju, aby informovala Národnú radu Slovenskej republiky o výsledku rokovania vo výbore.

Prerokovaná informácia k správe bola schválená uznesením gestorského výboru   
č. 15 zo 16. apríla 2024.

Návrh na uznesenie Národnej rady Slovenskej republiky je v prílohe informácie.

Bratislava 16. apríla 2024

**Roman Michelko, v. r.**

predseda

Výboru NR SR pre kultúru a médiá

**N Á R O D N Á R A D A S L O V E N S K E J R E P U B L I K Y**

# **IX. volebné obdobie**

Číslo: CRD-628/2024

N á v r h

**U Z N E S E N I E**

**NÁRODNEJ RADY SLOVENSKEJ REPUBLIKY**

**z ... apríla 2024**

k Správe o stave vysielania v Slovenskej republike a o činnosti Rady pre mediálne služby za rok 2023

**Národná rada Slovenskej republiky**

**schvaľuje**

Správu o stave vysielania v Slovenskej republike a o činnosti Rady pre mediálne služby za rok 2023.